PATVIRTINTA

Molėtų rajono savivaldybės tarybos

2021 m. birželio d. sprendimu Nr.B1-

**MOLĖTŲ RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės metų mokytojo (toliau – Metų mokytojas) vardo suteikimo ir premijos skyrimo nuostatai (toliau – Nuostatai) reglamentuoja Metų mokytojo vardo suteikimo kriterijus ir Metų mokytojo premijos (toliau – Premija) skyrimo tvarką.

2. Metų mokytojo vardo suteikimo ir Premijos skyrimo tikslas – įvertinti Molėtų rajono savivaldybės (toliau – Savivaldybė) mokytojų profesinės veiklos rezultatus ir skatinti juos kūrybinei iniciatyvai.

3. Metų mokytojo vardas suteikiamas ir Premija skiriama mokytojams už reikšmingiausius pastarųjų dvejų metų nuopelnus profesinėje veikloje, mokinių pasiekimus ir pažangą, darbus švietimo srityje, visuomenės demokratinės kultūros, bendražmogiškųjų ir pilietinių vertybių ugdymą.

4. Kas dveji metai skiriamos Premijos mokytojams, dirbantiems pagal formaliojo ir neformaliojo (išskyrus neformaliojo suaugusiųjų) švietimo programas ir pagalbos mokiniui specialistams (toliau – mokytojas)

5. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 25 BSI (bazinis socialinis išmokos dydis).

6. Premija Molėtų rajono savivaldybės administracijos direktoriaus įsakymu skiriama iš savivaldybės lėšų vadovaujantis Molėtų rajono savivaldybės strateginiu veiklos planu.

**II SKYRIUS**

**KANDIDATŲ METŲ MOKYTOJO VARDUI IR PREMIJAI GAUTI SUTEIKIMO KRITERIJAI**

7. Vertinamos veiklos sritys:

7.1. ugdomoji veikla;

7.2. veikla mokyklos bendruomenėje;

7.3. profesinis tobulėjimas, metodinė veikla;

7.4. pilietinė, visuomeninė, kultūrinė veikla.

8. Veiklos vertinimo kriterijai:

8.1. geri ugdomų mokinių brandos egzaminų, pagrindinio ugdymo pasiekimų patikros, nacionalinių testų ir kiti sėkmingo mokymo(si) rezultatai;

8.2.geri ugdomų mokinių pasiekimai šalies ir tarptautinėse olimpiadose, konkursuose, čempionatuose, parodose, varžybose (prizininkai, diplomantai, laureatai, nugalėtojai), mokinių darbų parodos ir kt.;

8.3. vertingi, inovatyvūs mokytojo metodiniai darbai: ugdymo programos, priemonės, užduočių aplankai, ugdomųjų veiklų aprašai, inovatyvios ugdomosios aplinkos, autentiškos patirties sklaida už mokyklos ribų, dalyvavimas eksperimentinėje ir mokslo tiriamojoje veikloje (draugijos, asociacijos, ekspertų komisijos, konsultacijos, straipsniai ir kt.;

8.4. aktyvi, veiksminga ir kūrybiška veikla mokyklos bendruomenėje : dalyvavimas, kuriant įtraukią mokyklą, bendradarbiavimas su mokyklos darbuotojais, tėvais mokinių ugdymo klausimais, mokyklos renginių, tikslinių edukacinių veiklų organizavimas, įvairių projektų įgyvendinimas;

2

8.5. aktyvus dalyvavimas visuomeninėje veikloje (akcijos, renginiai, talkos bendruomenėje, aktyvumas medijose ir pan.).

**III SKYRIUS**

**METŲ MOKYTOJO VARDO SUTEIKIMO IR PREMIJOS SKYRIMO TVARKA**

9. Kandidatūras Metų mokytojo vardui ir Premijai gauti turi teisę siūlyti Molėtų rajono savivaldybės meras, tarybos nariai, administracija, bendrojo ugdymo mokyklų, ikimokyklinio ugdymo bei neformaliojo švietimo įstaigų bendruomenės, vietos bendruomenei atstovaujančios asociacijos.

10. Premija teikiama nuo 2022 m. kas dveji metai.

11. Kandidatūros raštu (pagal Nuostatų 1 priede pateiktą formą) teikiamos Savivaldybės administracijos Kultūros ir švietimo skyriui iki rugsėjo 5 d. nuo 2022 m. kas dveji metai.

12. Kandidatūras svarsto Metų mokytojo vardo suteikimo ir Premijos skyrimo komisija (toliau – Komisija), patvirtinta Savivaldybės administracijos direktoriaus 5 metams iš ne mažiau kaip 5 narių. Komisijos nariais negali būti Savivaldybės tarybos nariai.

13. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.

14. Komisija svarsto ir vertina pateiktas kandidatūras, atitinkančias bent vieną veiklos sritį ir bent 2 veiklos vertinimo kriterijus, pagal Komisijos darbo reglamentu nustatytą kriterijų vertinimo tvarką.

15. Komisijos sprendimas dėl Metų mokytojo vardo suteikimo ir Premijos skyrimo priimamas iki rugsėjo 20 d. nuo 2022 m. kas dveji metai.

16. Komisijos sprendimai įforminami protokolu. Protokolą pasirašo Komisijos pirmininkas ir sekretorius.

17. Sprendimą dėl Premijos skyrimo priima Savivaldybės administracijos direktorius, atsižvelgdamas į Komisijos teikimą.

18. Metų mokytojo vardas suteikiamas ir Premija skiriama Savivaldybės administracijos direktoriaus įsakymu ir teikiama Tarptautinės mokytojų dienos proga Kartu su Premija įteikiamas Savivaldybės mero pasirašytas Metų mokytojo nominacijos diplomas.

19. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.

20. Metų mokytojo vardas ir Premija tam pačiam mokytojui teikiama vieną kartą.

21. Informacija apie Metų mokytojo vardo suteikimą ir Premijos skyrimą skelbiama Molėtų rajono savivaldybės interneto svetainėje, kitose žiniasklaidos priemonėse.

**IV SKYRIUS**

**BAIGIAMOSIOS NUOSTATOS**

22. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

Metų mokytojo vardo suteikimo

ir premijos skyrimo nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos, organizacijos pavadinimas)

**REKOMENDACIJA METŲ MOKYTOJO VARDUI IR PREMIJAI GAUTI**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Darbovietė, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Veikla, atitinkanti veiklos sritis ir kriterijus:

|  |  |  |
| --- | --- | --- |
| Eil. Nr. | **Vertinamos veiklos sritys** | Nuorodos |
| 1 | Ugdomoji veikla. |  |
| 2 | Veikla mokyklos bendruomenėje. |  |
| 3 | Profesinis tobulėjimas, metodinė veikla. |  |
| 4 | Pilietinė, visuomeninė, kultūrinė veikla. |  |
| Eil. Nr. | **Veiklos vertinimo kriterijai** | Nuorodos |
| 1 | Geri ugdomų mokinių brandos egzaminų, pagrindinio ugdymo pasiekimų patikros, nacionalinių testų ir kiti sėkmingo mokymo(si) rezultatai. |  |
| 2 | Geri ugdomų mokinių pasiekimai šalies ir tarptautinėse olimpiadose, konkursuose, čempionatuose, parodose, varžybose (prizininkai, diplomantai, laureatai, nugalėtojai), mokinių darbų parodos ir kt. |  |
| 3 | Vertingi, inovatyvūs mokytojo metodiniai darbai: ugdymo programos, priemonės, užduočių aplankai, ugdomųjų veiklų aprašai, inovatyvios ugdomosios aplinkos, autentiškos patirties sklaida už mokyklos ribų, dalyvavimas eksperimentinėje ir mokslo tiriamojoje veikloje (draugijos, asociacijos, ekspertų komisijos, konsultacijos, straipsniai ir kt.; |  |
| 5 | Aktyvus dalyvavimas visuomeninėje veikloje (akcijos, renginiai, talkos bendruomenėje, aktyvumas medijose ir pan.). |  |

**PASTABA. Rekomendacijos apimtis – ne daugiau kaip** **1 A4 formato lapas. Rekomendacijoje pateikiama informacija apie kandidato pasiekimus pagal veiklos vertinimo sritį/is ir kriterijus. Gali būti pateiktos nuorodos į interneto svetaines ar socialinius tinklus.**

Įstaigos,organizacijos vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)

20 m. mėn. d

Molėtų rajono savivaldybės

Metų mokytojo vardo suteikimo

ir premijos skyrimo nuostatų

2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad Duomenų valdytojas – Molėtų rajono savivaldybės administracijos Kultūros ir švietimo skyrius (toliau – Skyrius), tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Metų mokytojo premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** vardą, pavardę, pareigas, darbovietę – paviešinti informaciją apie Metų mokytojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų mokytojo premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

***Asmens duomenys*** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

Metų mokytojo vardo suteikimo

ir premijos skyrimo nuostatų

3 priedas

**NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų mokytojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais.

2. Informuoti Komisijos pirmininką apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

**Esu informuotas (-a)**, kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

Metų mokytojo vardo suteikimo

ir premijos skyrimo nuostatų

4 priedas

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų mokytojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Saugoti ir tik Metų mokytojo vardo suteikimo ir premijos skyrimo nuostatų nustatytais tikslais ir tvarka naudoti informaciją, kuri man taps žinoma, esant komisijos nariu (-e) ar komisijos sekretoriumi (-e).

2. Man patikėtus dokumentus, asmens duomenis ir kitus duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar komisijos sekretoriumi (-e).

3. Nepasilikti jokių man pateiktų dokumentų kopijų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_